НЧ“ХАДЖИ НАЙДЕН ЙОВАНОВИЧ-1935г“. с.ЮНАЦИТЕ общ. ПАЗАРДЖИК

e-mail: [iovanovich@abv.bg](mailto:iovanovich@abv.bg) т ел. 0887-084-112

ОТЧЕТ ЗА ДЕЙНОСТТА ПРЕЗ 2020г

**I ОСНОВНИ ПРИОРИТЕТИ НА ЧИТАЛИЩНАТА ДЕЙНОСТ**

-Насочени са към : о**богатяване** на културния живот в селото и общината

**-издирване** и съхранение на местни песни, обичаи ,рецепти

**-възпитаване** и утвърждаване на националното самосъзнание и културната идентичност

**-осигуряване** на достъп до информация и комуникации

**II ЦЕЛИ И ЗАДАЧИ**

* Обогатяване на културния живот ,социалната и образователната дейност на местната общност
* Утвърждаване на народното ЧИТАЛИЩЕ като общодостъпен център за библиотечно и информационно обслужване на потребителите.
* Изграждане и развиване на ценностната система у децата и младежите
* Разширяване и обогатяване на сътрудничеството между читалищата в общината и областта
* Повишаване на ролята на читалището в социалната и културната интеграция на ромското население, което заема голям процент от общността.

**III ОСНОВНИ ДЕЙНОСТИ:**

**1.Библиотечна дейност**

Основни цели:

-Поддържане и обогатяване на библиотечния фонд

-Увеличаване броя на читателите и съответно на посещенията в библиотеката

-Организиране на мероприятия по повод бележити дати и годишнини,съобразени с празничния календар.

-Сътрудничество с местната власт, с местния Бизнес, ОУ“Христо Ботев“ и ДГ“Калина Малина“ група „Юначе“,пенсионерския клуб и църковното настоятелство и здравна служба.

-Предоставяне на компютърни и интернет-услуги

-Работа по проекти

**IV МЕРОПРИЯТИЯ ЗА РЕАЛИЗИРАНЕ НА ПОСТАВЕНИТЕ ЦЕЛИ:**

1.Библиотечната дейност е една от най-важните функции на читалището. Библиотекаря избира и закупува необходимите библиотечни документи , като се съобразява с читателското търсене Обработва и ги предоставя за ползване от потребителите. През 2020г. в библиотеката постъпиха 301 библиотечни документи.Библиотекаря подрежда кътове и витрини по повод бележити дати и годишнини, организира срещи .През 2020г проведохме интересна среща с младия детски писател Христо Милев по повод на книгата му“Аз съм Гунчо“ Библиотеката продължава инициативата „Прочети и предай другиму“.Включва се в „Голямото четене“,“Деца четат на деца“

С учениците от началния курс един път седмично четем приказки. Запознаваме ги с изтъкнати детски автори-Ангел Каралийчев , Ран Босилек, Леда Милева, Елин Пелин, Николай Райнов , Чичо Стоян , Астрид Линдгрен, Братя Грим, но с настъпилата сложна обстановка част плануваните мероприятия не се осъществиха.

С навлизането на новите технологии компютрите са необходимост в работата на библиотекаря. Библиотеката ни получи от фондация“Възраждане на българските села“4 компютърни конфигурации с инсталирана програма“Уча се“ с които осигуряваме достъп до информация на потребителите. Това е улеснение за учениците.Те имат възможност да намират необходимата им информация за учебния процес.

Работим съвместно с ОУ“Христо Ботев“ ,като се съобразяваме с техните нужди. Подготвяме заедно тържества по различни поводи, съобразявайки се с календарния план на читалището.По повод Деня на народните будители съвместно с РИМ гр.Пазарджик осигурихме материали за всеки клас,чрез които се запознаха с народните будители от Пазарджишкия край .Научиха повече неща за един от първите пътни книжари,книгоиздател и книго-разпространител- Хаджи Найден Йованович

Съвместна дейност развиваме с ДГ „Калина Малина“ група “Юначе“. По наш сценарий „ С Баба Марта в детската градина е много весело“ участвахме в празника с Баба Марта и ГИФ“Хаджилийка“.

Децата посещават библиотеката. Заедно четем приказките на Братя Грим,Ханс Кристиян Андерсен, Ран Босилек

С клуб“краезнание“ продължаваме да събираме снимков материал свързан с историята на селото. който сканирахме и ще подготвим кратка история на селото ни.Записахме наши обичаи и местни песни, с които Групата за изворен фолклор се представя на фолклорните фестивали и печели медали.

Обогатихме етнографски кът и имаме още експонати.

В библиотечната дейност ни помагат доброволци. Имаме и много дарения от книги.

Развитие на любителското художествено творчество.

През отчетния период в читалището работят -Група за изворен фолклор“Хаджилийка“, ТФ -„Тракийско злато“, Дервишовска група, Клуб“Краезнание“и Кръжок по художествено слово.

Групата за изворен фолклор“Хаджилийка“ работи за съхраняване и разпространяване на местния фолклор, обичаи и традиции. По наш сценарий и с участието на „Хаджилийка“ и „Тракийско злато“ проведохме - Деня на родилната помощ, Ден на самодееца, Баба Марта и 8-ми март.На 8 март в залата на читалището имаше гостуваща изложба „Равновесие“ по проект на Верка и Кевин Уилиамсън,която беше посрещната с голям интерес.Толкова много красота на едно място не се беше случвало отдавна - картини, бижута ,а срещу тях самодейните състави в красивите си народни носии.

Художествен ръководител е Иванка Консулова и корепетитор Росица Атанасова, на ударните инструменти е Георги Стойчев

Целия екип работи с огромно желание.Вече имаме подготвен репертоар за по-късен период и очакваме с нетърпение всичко това да свърши и да започнем нашата си работа.Предстоят ни важни годишнини-10 години ГИФ“Хаджилийка“ и 10 години ТФ“Тракийско злато“ и още много мероприятия..

Първа пролет, Великден, празника на селото ни- Спасовден, Ден на християнската младеж и семейство и Коледа през 2020г бяха отложени,съобразявайки се с COVID 19. .

Танцова формация „Тракийско злато“ с ръководител Емил Иванов е младежка формация от 15-16 жени и 4 деца. Играят с голямо желание и любов .Взема участие във всички мероприятия на читалището- за 2020г са 3 март и 8 март

Към читалището има Дервишовска група, която всяка година взема участие на Дервишовден/Сирни заговезни/.

Участниците в групата се обличат в маскарадни костюми, обхождат селото и се събират на озвучения площад. Този празник е последния преди започване на активния сезон за селско-стопанска дейност.

Жителите и гостите на селото са нетърпеливи да видят дервишите. Всеки иска да бъде докоснат от тях,за да има успешна година. Жури оценява костюмите и ги награждава. **Организационна дейност-** Провеждаме заседания на Настоятелството, на които приемаме годишните планове ,текущи задачи и плановете по повод на предстоящите мероприятия.

**5.Партньори ни са** :Отдел Култура гр.Пазарджик, Фирма“Брокс 2003““, ЗД.“Евроинс“гр.Пазарджик, Клуб за спортни танци“Импулс“,В-к“Знаме“,Телекабел, Младежки дом Пазарджик -Вокална академия- Сийка Вълчева и Младежки театър- Александър Братоев, ИД Софт-Илия Славков, Фондация“Възраждане на българските села“-Васил Кендов

Настоятелството подържа връзка с местната власт, местния бизнес, ОУ“Христо Ботев“ ЦДГ“Юначе“ ,Здравна служба Юнаците,Църковното настоятелство.

6.Финансиране –През 2020 г в читалището ни работят секретар, библиотекар.Държавната субсидия за 2020 г е 31000лв.за 2 субсидирани бройки и 3 на граждански договор.

От Общинския бюджет не сме искали допълваща субсидия.

**В дейността си** Н.Ч.“Х. Найден Йованович-1935г.“ се ръководи от нормативните документи-ЗНЧ, Наредба за опазване на библиотечните фондове и Закона за счетоводството. Стремим се да изпълняваме основните и текущите планове,изготвени на базата на тези нормативни документи. Осъществените през годината мероприятия доказват това. Най-важният фактор в нашата работа са потребителите . Мероприятията ни са насочени към тях и техните потребности. Оценката за изпълнението им е отношението на хората към институцията читалище.

Мероприятията на читалището ( преди Covid 19) се посрещат с голям интерес от потребителите ,което доказва ,че работата на читалището през 2020г е много добра.Читалищните работници със своето отговорно отношение към работата и компетентността си са в състояние да работят още по-целенасочено за съвременното развитие на читалищната дейност. Това зависи не само и единствено от желанието на работещите в читалището, но и от активното съдействие на потребителите в с.Юнаците.

Читалището е мястото , където се съхранява и популяризира българската култура и ние всички-читалищни работници, партньори и потребители –заедно трябва да милеем за нашето читалище.

с.Юнаците Секретар читалище:Иванка Трайкова

22.03.2021г.